# data[].attributes.attachment_link.readable_text
Chișinău, 10 februarie 2022: Campania este ghidată de Centrul de Informare și Documentare privind Drepturile Copilului (CIDDC), susținută de Amnesty International Moldova, Centrul Naţional de Prevenire a Abuzului faţă de Copii, Child Rights Connect, Consiliul Național al Tineretului din Moldova, GENDERDOC-M, Parteneriate Pentru Fiecare Copil, Terre des hommes Moldova, UPR Info, un grup de profesori și profesoare de Educație pentru societate și finanțată de OAK Foundation, Workshop for Civic Initiatives Foundation, ERIKS Development Partner. Un grup de tineri de la Platforma Copiilor a lansat campania online „Un mediu sigur pentru copiii apărători ai drepturilor omului", pentru ca societatea să înțeleagă că fiecare copil are drepturi ale omului, iar atunci când copiii monitorizează, apără și promovează drepturile, ei contribuie la dezvoltarea comunității și, pentru asta, au nevoie de protecție din partea adulților și a statului. Un mesaj important către părinți, profesori, polițiști, funcționari publici, societate
Grupul de inițiativă al campaniei „Un mediu sigur pentru copiii apărători ai drepturilor omului" a fost creat de patru tineri - Aisu, Elvira, Gheorghe, Romana. Pe parcursul a mai multor ani, ei s-au format ca apărători ai drepturilor omului în cadrul Platformei Copiilor, iar acum contribuie la extinderea Platformei și ghidează noile persoane membre cum să influențeze deciziile în școală și comunitate.

„Eu apăr drepturile omului și vreau să mă simt în siguranță" este mesajul pe care cei 4 tineri îltransmit către părinți, profesori, polițiști, funcționari publici, societate.

Copiii și tinerii din întreaga lume, inclusiv din Republica Moldova, apără din ce în ce mai mult drepturile copilului și drepturile omului în general și acționează ca apărători ai drepturilor omului. Aceștia vorbesc despre multe probleme, de la mediu la discriminarea de gen, de la violență la îngrijire alternativă ș.a.

Totuși, activitățile lor și ale altor copii nu sunt vizibile și sunt rareori recunoscute sau susținute. Deseori, copiii nu sunt conștienți că au dreptul de a acționa, de a fi împuterniciți și protejați în calitate de copii apărători ai drepturilor omului (CADO) și se confruntă cu riscuri pentru siguranța lor.
Tinerii au experiență națională și internațională în drepturile omului și campanii online, inclusiv prima campanie online a copiilor din Moldova de prevenire a hărțuirii în școli - „Școală fără bullying"
De aceea, așa cum arată și mesajul campaniei, este nevoie de legi în care copiii să fie recunoscuți, protejați și împuternicți ca apărători ai drepturilor omului; de servicii și mecanisme de protecție și încurajare a acestor copii, funcționale în școli și în alte instituții; de educație bazată pe drepturile omului, acestea fiind integrate în toate disciplinele, nu doar la lecțiile de Educație pentru societate; de adulți care să se implice în dezvoltarea deprinderilor sănătoase de apărărare, monitorizare și promovare a drepturilor omului printre copii.

Romana și Aisu apără drepturile minorităților sexuale. Gheorghe activează pentru mediu și promovează dreptul copiilor la întruniri pașnice. Elvira este ambasadoare media pentru obiectivele de dezvoltare durabilă și promovează egalitatea de gen. Toți ei au experiență națională și internațională de participare în procese legate de monitorizarea, apărarea și promovarea drepturilor omului/copilului și de dezvoltare a diferitor campanii online, printre care prima campanie online din Moldova de prevenire a hărțuirii în școli - „ Școală fără bullying" (2019/2020); campania de sensibilizare a autorităților cu privire la situația toaletelor din școli - „ Salutări din școala mea" (2018). Tot ei au participat la elaborarea primei cercetări a elevilor/elevelor cu privire la educația sexuală în școlile din Republica Moldova (2021).

Până a lansa campania „Un mediu sigur pentru copiii apărători ai drepturilor omului", Aisu, Romana, Gheorghe și Elvira au discutat despre situația copiilor apărători ai drepturilor omului din Republica Moldova cu reprezentanți ai misiunilor diplomatice acreditate la Chișinău, în octombrie 2021, în cadrul unei întruniri organizate de Consiliul Național al Tineretului din Moldova.

În decembrie 2021, grupul a abordat acest subiect cu ambasadele/misiunile diplomatice la Geneva ale diferitor țări, în cadrul Presesiunii de Evaluare Periodică Universală (EPU) de la Geneva, organizată de UPR Info. Ulterior, tinerii s-au întâlnit din nou cu ambasadele/misiunile diplomatice de la Chișinău, precum și cu reprezentanți ai societății civile, ai Oficiului Avocatului Poporului, în cadrul altei Presesiuni EPU, desfășurate la nivel național de Oficiul Înaltului Comisar al Națiunilor Unite pentru drepturile omului.
Copiii apărători ai drepturilor omului - un concept inovator în Republica Moldova
Iar în ianuarie 2022, tinerii au discutat subiectul CADO și conceptul campaniei cu profesori de Educație pentru societate și alți reprezentanți ai societății civile naționale și internaționale.

Despre CADO s-a vorbit pentru prima oară în 2018, când Comitetul pentru Drepturile Copilului a constatat că este nevoie de o mai bună înțelegere a conceptului de copii apărători ai drepturilor omului și de protecție a acestror copii la toate nivelurile.
Inițiativa grupului va aduce schimbări benefice în legislația națională
În 2019, o rețea globală a cărei parte este și CIDDC - Child Rights Connect -, împreună cu Comitetul și alți experți, au concluzionat că este nevoie de un ghid care să definească acest concept atât pe înțelesul adulților, cât și pe înțelesul copiilor. Versiunea prietenoasă copilului în limba română a Ghidului de implementare cu privire la drepturile copiilor apărători ai drepturilor omului a fost realizată de CIDDC împreună cu Platforma Copiilor și urmează să apară pe www.drepturilecopilului.md.

În iunie 2021, CIDDC, împreună cu un grup de ONG-uri, a creat un spațiu de comunicare, atât pentru adulți, cât și pentru copii, despre copiii apărători ai drepturilor omului. Ei s-au întrunit în mai multe sesiuni de lucru în care s-au familiarizat cu conceptul de copil apărător al drepturilor omului; cu modul în care acționează CADO; au abordat drepturile civile și politice, precum și oportunitățile și dificultățile pe care le întâmpină copiii apărători ai drepturilor omului în țara noastră.

În ianuarie 2022, Oficiul Avocatului Poporului a lansat spre dezbateri publice conceptul Legii cu privire la apărătorii drepturilor omului, iar CIDDC și un grup de organizații cu un angajament pe termen lung față de drepturile copiilor au solicitat de a integra drepturile copiilor apărători ai drepturilor omului într-o lege, astfel încât statul Republica Moldova să recunoască și să protejeze copiii apărători ai drepturilor omului. Comentariul comun a fost consultat cu tinerii apărători ai drepturilor omului și include sugestiile acestora.

Platforma Copiilor (PC) este un grup de copii care monitorizează, apără și promovează drepturile copilului/omului și a fost lansată în 2017 de CIDDC. Din 2017 până în prezent, Platforma Copiilor a inițiat și a elaborat diverse cercetări și campanii privind drepturile copilului/omului în familie, școală, comunitate și, pentru prima oară în istoria drepturilor omului/copilului din țara noastră, a prezentat raportul Situația copiilor apărători ai drepturilor omului în Republica Moldova la Geneva. Iar acum, contribuie la elaborarea unei cercetări internaționale privind experiența de participare a copiilor la procesul de Evaluare Periodică Universală.

Pentru mai multe informații despre PC, accesați site-ul și paginile pe rețelele de socializare Facebook, Instagram.

CIDDC este o organizație neguvernamentală fondată în 1999 și cu experiență internațională, care cooperează cu adulții pentru a-i ajuta să înțeleagă ce nevoi are copilul și ce trebuie să întreprindă ei pentru a satisface nevoile acestuia.

CIDDCsusține, pe de o parte, copiii să-și facă vocea auzită, să participe în luarea deciziilor, să influențeze deciziile adulților/autorităților și, pe de altă parte, susține adulții/autoritățile să ia în considerare opinia copiilor atunci când iau decizii pentru ei și pentru societate.

Pentru mai multe informații despre CIDDC, accesați site-ul organizației și pagina acesteia pe Facebook.

# data[].attributes.attachment_link.title
Un mediu sigur pentru copiii apărători ai drepturilor omului în Republica Moldova. Platforma Copiilor a lansat o campanie de sensibilizare a părinților, profesorilor, polițiștilor, funcționarilor publici

# data[].attributes.attachment_link.description
Chișinău, 10 februarie 2022: Un grup de tineri de la Platforma Copiilor a lansat campania online „Un mediu sigur pentru copiii apărători ai drepturilor omului", pentru ca societatea să înțeleagă că fiecare copil are drepturi ale omului, iar atunci când copiii monitorizează, apără și promovează drepturile, ei contribuie la dezvoltarea comunității și, pentru asta, au...

# data[].attributes.attachment_link.readable_text
Inițial, drepturile copilului erau în primul rând un instrument juridic. În context școlar, este clar că fiecare articol trebuie să fie înțeles și interpretat din perspectiva grupului țintă. Cartonașele ilustrate pentru drepturile copilului ajută la atingerea obiectivului de înțelegere și aplicare a acestor drepturi. Cartonașele pot fi utilizate în diferite moduri. Iată câteva exemple:

Ilustrația și textul poate fi decupate împreună, pliate și lipite pentru a face carduri față-verso. În acest fel pot fi create flashcards. Elevii înșiși sau reciproc, se pot testa.

Ilustrația și textul pot fi decupate pentru a face carduri de memorie. În acest fel, elevii pot învăța drepturile copiilor în timp ce se joacă un joc cu ceilalți.

Ilustrațiile pot fi decupate și ordonate după diferite criterii.

Pot fi grupate pe patru criterii (participare: dreptul de a participa; dezvoltarea potențialului: dreptul la dezvoltare personal; traiul în bunăstare: dreptul la viață; protecția în fața răului: dreptul la protecție).

Pot fi grupate pe categorii de valori personale: Ce este important în viața mea? Ce întrebări sunt relevante pentru țara mea, pentru comunitatea mea, pentru școala mea?

Ilustrațiile și alte decupaje din reviste, articole din ziare pot fi colectate pentru a ilustra teme asemănătoare.

Elevii se pot inspira din aceste ilustrații și pot crea propriile ilustrații ale drepturilor copiilor.

Ilustrațiile pot fi mărite și colorate de elevi (și, eventual, înrămate). Pot fi folosite pentru a decora clasa și holurile școlii.

Ilustrațiile pot fi combinate cu scurte descrieri ale experienței personale și incluse într-o broșură.

Libertatea de opinie a copilului

Orice copil are dreptul de a fi ascultat și de a-și exprima liber opinia asupra oricărei probleme care îl privește.Aceasta se aplică în special în procesele juridice sau administrative. Cu cât copilul are o vârstă mai mare, cu atât mai mult opinia sa trebuie ascultată.

Libertatea de exprimare

Orice copil are dreptul să își exprime liber opiniile și să primească și să difuzeze informații prin media.
Fiecare copil are și responsabilitatea de a/și exprima opini într-un mod în care să respecte drepturile celorlalți.

Articolul 22

Copiii refugiați

Orice copil care este forțat să-și părăsească țara, care este refugiat sau care solicită azil, are dreptul la protecție special din partea statului.

Nivelul de trai

Orice copil are dreptul de a beneficia de un nivel de trai care să permită dezvoltarea sa fizică, mentală, spirituală, morală și socială. Părinții sau tutorii legali sunt primii responsabili să asigure aceste condiții. Statul are datoria de a-i sprijini în acest sens.

Articolul 28

Educația

Orice copil are dreptul la educație și la învățământ. Statul are datoria de a furniza învățământ primar gratuit și obligatoriu și, de asemenea, să facă învățământul secundar accesibil tuturor copiilor și tinerilor. Statul trebuie să se asigure că tinerii și copiii sunt tratați corespunzător în școli și că drepturile nu le spun încălcate.

# data[].attributes.attachment_link.title
4. Drepturile copiilor ilustrate (Cartonaşe cu drepturile copiilor) - Living Democracy

# data[].attributes.attachment_link.description
Inițial, drepturile copilului erau în primul rând un instrument juridic. În context școlar, este clar că fiecare articol trebuie să fie înțeles și interpretat din perspectiva grupului țintă. Cartonașele ilustrate pentru drepturile copilului ajută la atingerea obiectivului de înțelegere și aplicare a acestor drepturi. Cartonașele pot fi utilizate în diferite moduri.

# data[].attributes.headline
Drepturile omului pe înţelesul copiilor de la 7 la 77 de ani - Rama Yade | Libraria Sophia

# data[].attributes.subject
Drepturile omului pe înţelesul copiilor de la 7 la 77 de ani - Rama Yade | Libraria Sophia

# data[].attributes.body
Raport despre respectarea Drepturilor Omului